Konverteringsterapi

**Konverteringsterapi**, også kalt **seksuell reorienteringsterapi**, **homoterapi**, **reparasjonsterapi** eller **homoomvending**, er pseudovitenskapelig behandling og andre handlinger for å få LHBT-personer til å forandre eller undertrykke sin seksuelle orientering eller kjønnsidentitet.

Etter et vedtak i regjeringen 12. desember 2023, ble konverteringsterapi forbudt i Norge.

Konverteringsterapi handler særlig å omvende homofile eller bifile personer til personer med heterofile følelser og praksis. Det er ikke bevist at mennesker kan forandre sin seksuelle orientering, og en rekke medisinske institusjoner advarer om at handlingene kan oppleves som et psykisk overgrep og føre til blant annet depresjon, selvskading og selvmord. Flere land og regioner verden over har vedtatt lover som forbyr konverteringsterapi.

Behandlingsformene har variert fra mentale og fysiske øvelser som samtaleterapi, psykoanalyse, aversjonsterapi, lobotomier og kjemisk kastrering til trosbasert sjelesorg, bønn, håndspåleggelse og demonutdrivelse. Kristenkonservative grupper og organisasjoner har brukt religiøse argumenter for å rettferdiggjøre handlingene.

2. juli 2021 sendte den norske regjeringen et lovforslag om forbud mot konverteringsterapi for barn på høring. Forslaget fikk kritikk for å ikke også gjelde personer over 18 år.

## Religiøs begrunnelse
Tilhengerne av konverteringsterapi mener at den skal hjelpe mennesker med å forandre sin «uønskede legning», ofte fordi kulturelle tradisjoner eller religiøs tro definerer denne legningen som å være mot naturens orden og en synd mot Guds påbud.

Seksualitet som ikke følger den rådende, heterofile normen, har tradisjonelt blitt straffet som umoralsk. I Vesten ble homofili fra slutten av 1800-tallet betraktet som et samfunnsproblem og en sykdom som kunne fjernes eller helbredes med samfunnstiltak, individuell behandling og medisiner. I dag begrunnes reparasjonsterapien hovedsakelig teologisk; både i katolsk, ortodoks og protestantisk kristendom, og i islam, blir homoseksualitet fordømt som synd.

I Norge har det i hovedsak vært små religiøse samfunn som har bedrevet konverteringsterapi av homofile, men også tidligere biskop i Oslo Ole Christian Kvarme argumenterte i et møte med Åpen Kirkegruppe for at homofile og lesbiske kan få hjelp til å endre sin seksuelle orientering. Denne uttalelsen møtte sterke reaksjoner fra politisk og psykiatrifaglig hold, samt fra medlemsorganisasjoner for LHBT-personer og kristne homofile selv. Kvarme har senere beklaget at utspillet har skapt usikkerhet om homofile blir akseptert med sin legning, og hevdet at hans uttalelse ikke var ment som et råd.

## Helseorganisasjoner som er kritiske til konverteringsterapi

### Multinasjonale helseorganisasjoner
* World Psychiatric Association
* Den panamerikanske helseorganisasjonen
* International Society of Psychiatric-Mental Health Nurses

### Australia
* Australian Medical Association
* Austrian Society for Public Health
* Australian Psychological Society
* National LGBTI Health Alliance
* Royal Australian College of General Practitioners
* Royal Australian and New Zealand College of Psychiatrists

### Canada
* Canadian Psychological Association
* Public Health Agency of Canada

### Hong Kong
* Hong Kong Association of Doctors in Clinical Psychology
* Hong Kong College of Psychiatrists
* Hong Kong Psychological Society

### Storbritannia
* National Association of School Psychologists
* UK Council for Psychotherapy
* British Association for Counselling and Psychotherapy
* British Psychological Society
* British Psychoanalytic Council
* Royal College of Psychiatrists
* British Association for Behavioural and Cognitive Psychotherapies
* Association of Christian Counsellors
* National Counselling Society
* Scottish National Health Service
* English National Health Service
* Royal College of General Practitioners

### USA
* American Medical Association
* American Psychiatric Association
* American Psychological Association
* American Association for Marriage and Family Therapy
* American Counseling Association
* National Association of Social Workers
* American Academy of Pediatrics
* American Academy of Physician Assistants
* American Association of Sexuality Educators, Counselors and Therapists

## Se også
* *[[Homoterapi (serie)|Homoterapi]]*, nettserie med Morten Hegseth på VGTV i 2019

## Referanser


## Eksterne lenker